Juan Carlos Aramburu

Juan Carlos Aramburu (født 11. februar 1912 i Reducción i Argentina, død 18. november 2004 i Buenos Aires) var en av Den katolske kirkes kardinaler, og var erkebiskop av Buenos Aires 1975–1990. 

Han ble kreert til kardinal av pave Paul VI i 1976. Han deltok under konklavet august 1978 som valgte pave Johannes Paul I, og under konklavet oktober 1978 som valgte pave Johannes Paul II.
Liv og virke
Bakgrunn
Juan Carlos Aramburu vokste opp i Spania og Argentina. Etter fullført skolegang studerte han katolsk teologi og filosofi ved Det pavelige universitet Gregoriana i Roma. Han tok doktorgrad i filosofi og kanonisk rett. 
Prest
Den 28. oktober 1934 ble han ordinert til prest, hvoretter han returnerte til Argentina og tjenestegjorde i forskjellige stillinger i bispedømmet Río Cuarto frem til 1946. Han tjenestegjorde som sogneprest, foreleste i kanonisk rett og fungerte som viserektor for studenter ved seminaret til Vår Frue av Loreto.
Hjelpebiskop i Tucumán
Den 7. oktober 1946 utnevnte pave Pius XII ham til titulærbiskop av Plataea og hjelpebiskop i Tucumán. Han ble vigslet til biskop av erkebiskop Fermín Emilio Lafitte av Córdoba den 15. desember samme år. Medkonsekrerende var biskop Leopoldo Buteler av Río Cuarto og hjelpebiskop Ramón José Castellano, i Córdoba. 
Biskop av Tucumán
Den 28. august 1953 ble han utnevnt til biskop av Tucumán og innsatt den 1. november samme år. 
Erkebiskop av Tucumán
Etter at byen ble utnevnt til erkebispedømmesete, ble han utnevnt til den første erkebiskopen av Tucumán den 13. mars 1957.

Juan Carlos Aramburu deltok i Det andre Vatikankonsil fra 1962 til 1965, og bidro spesielt til diskusjonene om erklæringen Dignitatis humanae og konstitusjonen Gaudium et spes, og uttrykte forbehold om sistnevnte.

Koadjutoererkebiskop av Buenos Aires
Den 14. juni 1967 ble Aramburu utnevnt til titulærerkebiskop av Turres in Byzacena og koadjutorerkebiskop av Buenos Aires. 
Erkebiskop av Buenos Aires
Etter at kardinal Antonio Caggiano trakk seg tilbake på grunn av sin høye alder, overtok Aramburu han biskop av ordinariatet for den bysantinske troende i Argentina den 21. april 1975, og etterfulgte også som erkebiskop av Buenos Aires dagen etter. 
Kardinal
Den 24. mai 1976 kreerte pave Paul VI ham til kardinalkollegiet som kardinalprest med titulærkirken San Giovanni Battista dei Fiorentini. Han deltok i augustkonklaven som valgte pave Johannes Paul I, samt i oktoberkonklaven i 1978 som valgte pave Johannes Paul II. Kardinal Aramburu var president for den argentinske bispekonferanse fra 1982 til 1985. 

Noen, inkludert noen innen kirken, anklaget ham for å ignorere forbrytelser begått av militærjuntaen som regjerte mellom 1976 og 1983. Kritikken var skarp og detaljert. I følge avisen El Mundo, opprettholdt han gode forbindelser med general Juan Carlos Onganía, som regjerte mellom 1966 og 1970, samt med alle påfølgende militærregjeringer..Giuseppe Alberigo, Günther Wassilowsky (utg.): Geschichte des Zweiten Vatikanischen Konzils (1959–1965), Band 5: Ein Konzil des Übergangs, September – Dezember 1965. Matthias-Grünewald-Verlag, Ostfildern / Peeters, Leuven 2008, ISBN 978-3-7867-2639-5, S. 88 (zu Dignitatis humanae) und S. 155–156 (zu Gaudium et spes).

Den 10. juli 1990 aksepterte pave Johannes Paul II hans avskjed som erkebiskop av Buenos Aires på grunn av hans alder. Den 30. oktober samme år ga han også avkall på sin stilling som leder av det bysantinske ordinariat. 

Han døde den 18. november 2004 i Buenos Aires av hjertesvikt, og ble gravlagt i katedralen der.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1887
 Kardinal Antonio Vico (1847-1829) *1898
 Erkebiskop Filippo Cortesi (1876-1947) *1921
 Erkebiskop Fermín Emilio Lafitte (1888-1959) *1927
 Kardinal Juan Carlos Aramburu (1912-2004) *1946http://www.catholic-hierarchy.org aramburu, lest 27. desember 2021

 Referanser 

 Eksterne lenker 
 The Cardinals of the Holy Roman Church

Kategori:Argentinske kardinaler
Kategori:Argentinske katolske biskoper
Kategori:Linjen Rebiba
Kategori:Personer fra departementet Juárez Celman i provinsen Cordoba
Kategori:Deltakere på Andre Vatikankonsil